lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de oc en es lv lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas pašvaldība līdzfinansēs apkaimju teritoriju attīstības idejas – ZZ.lv
Vārda dienas svin: Modra, Francis, Dmitrijs
andra.ozola@zz.lv - 25.03.2022 - 12:07
Lai veicinātu iedzīvotāju savstarpējo sadarbību un aktīvu iesaistīšanos savas dzīvesvietas apkaimes labiekārtošanā un teritorijas attīstībā, Jelgavas pašvaldība sagatavojusi projektu konkursu. Tajā tiks aicinātas piedalīties gan nevalstiskās organizācijas, gan privātpersonas, kas ieinteresētas tuvākās apkaimes iedzīvotājiem aktuālu uz teritorijas labiekārtošanu un attīstību vērstu projektu realizēšanā. Šodien, 25.  martā, Jelgavas dome apstiprināja konkursa nolikumu, lai jau tuvākajā laikā varētu izsludināt projektu ideju iesniegšanu, informē Jelgavas pašvaldības Sabiedrisko attiecību pārvaldē.
Iesniegto ideju īstenošanai šogad pašvaldības budžetā paredzēti 30 tūkstoši eiro, savukārt nākotnē pašvaldība šim mērķim paredzēto finansējumu plāno palielināt. Darbu ar apkaimju ideju pieteicējiem koordinēs pašvaldības iestāde “Sabiedriskais centrs”.
Kā paredz apstiprinātais konkursa nolikums “Par līdzdalības projektu ideju īstenošanas konkursu”, tā mērķis ir veicināt Jelgavas apkaimju attīstību; pastāvīgi un mērķtiecīgi iesaistīt iedzīvotājus apkaimju attīstībā; radīt publiski pieejamus uzlabojumus pilsētvidē, veicinot iedzīvotāju sadarbību un radošumu. Vienlaikus pašvaldība iegūs atgriezenisko saiti par nepieciešamajiem pilsētvides uzlabojumiem, kas ir svarīgi jelgavniekiem.
Būtiski, ka konkursam iesniegto ideju varēs īstenot tikai uz pašvaldībai piederoša vai piekrītoša zemesgabala un apstiprinātie projekti pilnībā tiks finansēti no pašvaldības budžeta. Viena projekta īstenošanai paredzētais budžets ir ne vairāk kā 15 000 eiro.
Saturs turpināsies pēc reklāmas.
Finansējuma piešķiršanai tiek virzīti projekti, kas atbilst šādiem kritērijiem: projekta īstenošanas vieta ir sabiedrībai pieejama, publiskā lietošanā esoša ārtelpa; īstenojot projektu, tiek uzlabota apkaimes publiskā infrastruktūra, un šiem uzlabojumiem ir sabiedriski nozīmīga vērtība; projektam nedrīkst būt komerciāls, reliģisks vai politisks raksturs.
Pieteikumu dalībai konkursā, izvirzot savas idejas realizēšanai, varēs iesniegt gan fiziskas personas no 16 gadu vecuma, kuru pamata dzīvesvieta deklarēta Jelgavā, gan nevalstiskās organizācijas, kuru juridiskā adrese ir reģistrēta Jelgavā. Dalībai konkursā būs jāiesniedz projekta idejas pieteikums un citi nolikumā paredzētie dokumenti, piemēram, aizpildīta pieteikuma veidlapa, projekta skice (norādāmi visu projekta būtisko elementu izmēri (cm) un to izvietojums uz zemesgabala robežu plāna vai izdrukas no tīmekļvietnes www.topografija.lv, www.kadastrs.lv vai www.geolatvija.lv), vismaz viena vizualizācija, kurā uzskatāmi attēlots projekta īstenošanas rezultāts, plānoto izmaksu tāme.
Pēc tam, kad dome apstiprinājusi konkursa nolikumu, jau tuvākajā laikā tiks izsludināta projektu ideju pieteikumu pieņemšana. Paziņojums par konkursa izsludināšanu tiks publicēts pašvaldības mājaslapā www.jelgava.lv, kur būs norādīta pieteikumu iesniegšanas vieta, termiņš un pieejams arī konkursa nolikums.
Saturs turpināsies pēc reklāmas.
Konkursam iesniegtos pieteikumus vērtēs komisija, kas tiks apstiprināta ar pašvaldības izpilddirektora rīkojumu. Iesniegto projekta ideju vērtēšana notiks divās kārtās – vispirms to atbilstība konkursa nolikumam un pēc tam projektu īstenošanas iespējamība.
Projektus, kuru īstenošana būs atzīta par iespējamu, komisija nodos balsošanai iedzīvotājiem. Balsošana par labāko projekta ideju, kas būtu jārealizē pilsētvidē, notiks pašvaldības mājaslapā www.jelgava.lv. Pēc tam, kad iedzīvotāji būs izteikuši savu viedokli, konkursa vērtēšanas komisija paziņos projekta idejas, kas tiks realizētas.
Tās īstenos pašvaldības iestāde “Pilsētsaimniecība” sadarbībā ar projekta idejas iesniedzēju.
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Jelgavas pilī trešdien notiks Donoru diena
Aicina uz konferenci “Skolotājs ir personība”
Arī otrdien Latvijā gaidāms lietus un brāzmains vējš
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.